Den Vest-Sjællandske Avis, 1828-10-14
efter 14 Dages Seillads fik den Navarino i Øiesynet den 29de Aug. Kl. 3 om Morgenen, nogle Græske Skibe hilste paa den underveis og Kysten var fuld af Glædesild, som Beboerne havde antændt. Den Franske Admiral Rigny, den Engelske Admiral Pulteney Malcolm og den Russiske Admiral Greve Heyden kom Expeditionen imøde. Admiral Rigny gik Kl. 8 om Morgenen, ombord paa Orlogskibet Ville de Marseille og holdt en Conference med Gen. Maison; i den blev besluttet at Expeditionen skulde seile Navarino forbi og løbe ind i Bugten ved Koron forat lande ved Petalidi, som ligger midt imellem Koron og Kalamata, og temmelig nær ved Navarino, og som er en god Landingsplads, men forresten ingen militairisk Position. De allierede Krigskibe stillede sig derfor i Slagorden omkring Admiralskibet Conqverent; da man fik Øie paa en liden Græsk Brig med Admiralsflag, som fatte alle Seil til for at naae Convoien; i samme Øiebtik afskod den 21 Kanonskud for at hilse paa Grækenlands Befriere; Ville de Marseille svarede med en Artilleriesalve. Det var en sielden og imponerende Scene: den Franske Eskadre seilede i den største Orden; derpaa de tre Admiraler i indbyrdes Forbindelse med hinanden og omgivne med deres Krigskibe hvert under sit Flag; længere borte den lille Græske Brig med sine smaae Seil, giørende al den Allarm, som den kunde, ligesom en Fugl der har faaet sin Frihed og er glad ved at kunne bruge sine Vinger, og i Baggrunden Navarino, som med sit mørke Udseende stak ret af mod det skiønne Syn, som omgav den; nogle Timer derpaa seilede Eskadren forbi Modon, en uanseelig lille Fæstning med Mure og fiirkantede Taarne; man saae en Leier udenfor Fæstningen af Jordhytter; men Jngen rørte sig i den, saa at den saae ud som den var forladt Kl. 2 fik man Øie paa Koron, ogsaa en lille Fæstning, og Kl. 4 kastede Eskadren Anker i Bugten ved Kalamatta. Den 30te August om Morgenen gik Tropperne i Land ved Petalidi, hvor man ikke saae noget Spor til Huse, men blot hist og her nogle adspredte Hytter, hvori de ulykkelige Jndvaanere opholdt sig, de bøde Soldaterne Viindruer, Figener og Vandmeloner til Salg, som bleve dyrt betalte, da de Franske Soldater ikke vilde prutte med disse ulykkelige Mennesker. Landingen skeete lige foran Bierget Taygates. 3000 Mand bivouqverede samme Aften ved Bredden af Stranden; Egnen saae meget frugtbar ud; men overalt saae man Sporet til Tyrkernes Ødelæggelse. Landets Skjønhed, giorde et stort Jndtryk paa Soldaterne. Over reisen gik meget heldigt af, der vare ingen Syge ombord paa Eskadren, Soldaterne ere funde og lystige; det milde Klima giør det taaleligt at leve under aaben Himmel i et Land hvori alle Huse ere ødelagte. Kalamata alene er en anseelig Flække, som er beboet af Grækere, og som ikke ligger langt fra det gamle Messene. Da de Franske kom til Byen strømmede Jndvaanerne hobeviis ned fra Biergene for at hilse paa de Franske, som bleve modtagne med Glædestaarer og Omfavnelser; de medbragte Lam, Fiederkræe, Æg og Frugter til Foræring og opfyldte saaledes Gaderne, at de Franske kunde ikke komme igiennem. Nikitas vilde giøre Gaderne ryddelige; men General Maison bad ham ikke at forstyrre Folket i sine Glædesyttringer. Soldaterne finde Landet deligt og gotte sig ved at hvile under de tætte Skygger af Citroner, Rosenlaubær og Olietræer, hvormed den Slette er bedækket hvorpaa Teltene ere opslagne. Denne Skygge mildner den stærke Heede. Bugten ved Kalamata, er malerisk omgivet af Høie bekrandsede med grønne Buske. General Maison har med en Eskorte foretaget en Recognoscering i en Afstand af en Miil fra Leieren. De Græker, han traf paa, modtoge ham med Taknemmelighed; men Tyrkerne betragtede ham med et Slags Ligegyldighed. J Frankerige synes man ikke at være bleven enig om, hvad den egentlige Hensigt kan være med denne vigtige og kostbare Expedition. Først troede man at den skulde tiene til et Slags Modvægt mod Ruslands Foretagender; men da man nu har erfaret at den har den Russiske Keisers fuldkomne Biefald, saa er det, at Tanken om at en offensiv og defensiv Alliancetractats Afslutning imellem Rusland og Frankerige forestaaer, er begyndt at blive herskende.